आरएसएस कार्यकर्ताओं ने पहले धरना दिया फिर ज्ञापन
केरल में आरएसएस कार्यकर्ताओं पर हो रहे हमलों का विरोध
भास्कर संवाददाता | दतिया
केरल में आरएसएस कार्यकर्ताओं पर हो रहे हमलों के विरोध में मानव अधिकार संघर्ष समिति ने पहले शहर के अनामय आश्रम पर धरना दिया। फिर शाम चार बजे कलेक्टोरेट कार्यालय पहुंचकर राष्ट्रपति के नाम संयुक्त कलेक्टर विवेक रघुवंशी को ज्ञापन दिया।
मानव अधिकार संघर्ष समिति के बैनर से गुरूवार की दोपहर करीब दो बजे आरएसएस, भाजपा और उनके अनुशांगिक संगठनों के लोग अनामय आश्रम पर एकत्रित हुए। जहां करीब दो घंटे तक लोगों ने धरना दिया।
इसके बाद शाम चार बजे सभी लोग सामूहिक रूप से कलेक्टोरेट पहुंचे। जहां राष्ट्रपति के नाम संयुक्त कलेक्टर विवेक रघुवंशी को ज्ञापन देते हुए कहा कि केरल प्रदेश में विशेषकर कन्नूर जिले में आरएसएस कार्यकर्ताओं पर हमले हो रहे हैं। कंजीकोड जिला पालघाट में आरएसएस कार्यकर्ताओं के घरों में आग लगा दी गई, जिसमें दो लोग मारे गए। वहीं एक महिला बुरी तरह से जख्मी हो गई। जब आरएसएस और भाजपा कार्यकर्ताओं ने वहां के मुख्यमंत्री से शांति समिति की बैठक कराने के लिए कहा तो भी उन्होंने कोई कार्रवाई नही की। ्ञापन देने वालों में राघवेंद्र सिंह परिहार, केदार सिंह गुर्जर, भाजपा जिलाध्यक्ष विक्रम बुंदेला, शिवराज सिंह जाट, हरी सिंह, राजू ऊंचिया, राजेश मोहन श्रीवास्तव, वीरेंद्र सिंह इंदौरिया, महेश दिसोरिया शामिल थे।
संयुक्त कलेक्टर विवेक रघुवंशी को ज्ञापन सौंपते आरएसएस के कार्यकर्ता।
hin_Deva hin_Deva bho_Deva hin_Deva hin_Deva hin_Deva hin_Deva